Phil Taylor

For den britiske trommeslageren, se Phil Taylor (musiker).

Phil Taylor (født 18. september 1917 i Bristol, død 1. desember 2012) var en engelsk fotballspiller og manager for Liverpool FC. Han er den eneste manageren i Anfield-klubbens historie som ikke har ledet de røde i den øverste divisjonen i England.

 Spillerkarriere 
Taylor spilte for Bristol Rovers i hjembyen, da han ble kjøpt av Liverpool FC i mars 1936. Kjøpet inneholdt at Ted Hartill gikk motsatt vei, og klubben måtte ut med et mellomlegg på 5000 pund. 28. mars 1936 gjorde han sin debut for klubben, i en kamp mot Derby County på Baseball Ground. Kampen endte 2-2, og han scoret sitt første mål for de røde etter et sent utligningsmål.

Sesongen 1946/47 vant Liverpool den engelske ligaen, og Taylor spilte 35 av ligakampene. I samme periode gjorde han også sin debut på det , under et britisk mesterskap. Kampen mot  på Ninian Park 18. oktober 1947 ble hans første kamp for hjemlandet. England vant kampen 3-0, og var den første av tre kamper han fikk for sitt land.

Han var kaptein for klubben under 1949/50-sesongen, som endte med finale i FA-cupen. Der ble imidlertid Arsenal for sterke, og Liverpool tapte 2-0.

 Managerkarriere 
Etter at spillerkarrieren tok slutt, gikk han inn i klubbens trenerstab. I mai 1956 ble han utnevnt til klubbens nye manager, da Don Welsh trakk seg. På denne tiden befant Liverpool seg i 2. divisjon, og målet var hele tiden å rykke opp til øverste nivå.

Taylor signerte spillere som Alan A'Court, Tommy Younger, og ikke minst Liverpool-legenden Ronnie Moran under sin periode som manager.

Etter å ha mislyktes i å ha ført Liverpool opp til den øverste divisjonen, trakk han seg fra stillingen 17. november 1959. Bill Shankly tok over stillingen, og det var starten på klubbens storhetstid.

 Meritter 

 Spiller 

 Ligamester: 1946/1947.          
 FA-cupen: 1949/1950, tapende finalist.

 Referanser 

 Eksterne lenker 
 Profil på LFChistory.net som spiller.
 Profil på LFChistory.net som manager.
 Profil på Liverpools offisielle hjemmeside som spiller.
 Profil på Liverpools offisielle hjemmeside som manager.

Kategori:Engelske fotballspillere
Kategori:Fotballspillere for Bristol Rovers FC
Kategori:Fotballspillere for Liverpool FC
Kategori:Engelske fotballtrenere
Kategori:Fotballtrenere for Liverpool FC
Kategori:Personer fra Bristol
Kategori:Fødsler i 1917
Kategori:Dødsfall i 2012